Document ID: 31982R3397

KOMISIJOS REGLAMENTAS (EEB) Nr. 3397/82
1982 m. gruodžio 17 d.
pakeičiantis paraiškų iš EŽŪOGF orientavimo skyriaus gauti pagalbą projektams arba specialioms programoms pateikimo tvarką
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į Tarybos reglamentus:
-1977 m. vasario 15 d. Reglamentą (EEB) Nr. 355/77 dėl žemės ūkio produktų perdirbimo ir prekybos sąlygų1 pagerinančių bendrų priemonių su paskutiniais pakeitimais, padarytais Reglamentu (EEB) Nr. 3509/802, ypač į jo 13 straipsnio 5 dalį,
-1978 m. birželio 19 d. Reglamentą (EEB) Nr. 1362/78 dėl kolektyvinio drėkinimo darbų Mezzogiorno pagreitinimo ir vadovavimo jiems3, ypač į jo 8 straipsnio 4 dalį,
-1978 m. liepos 25 d. Reglamentą (EEB) Nr. 1760/78 dėl tam tikrų kaimo vietovių visuomeninius patogumus pagerinančios bendrosios priemonės4, ypač į jo 8 straipsnio 4 dalį,
-1979 m. vasario 6 d. Reglamentą (EEB) Nr. 269/79, nustatantį bendrąją priemonę dėl miškininkystės tam tikrose Bendrijos teritorijoje esančiose Viduržemio jūros zonose5, ypač į jo 8 straipsnio 4 dalį,
-1980 m. vasario 18 d. Reglamentą (EEB) Nr. 458/80 dėl vynuogynų pertvarkymo kolektyvinių projektų6 su paskutiniais pakeitimais, padarytais Reglamentu (EEB) Nr. 2991/817, ypač į jo 6 straipsnio 4 dalį,
-1981 m. birželio 30 d. Reglamentą (EEB) Nr. 1938/81 dėl bendrosios priemonės, skirtos pagerinti tam tikrų Vokietijos Federacinės Respublikos žemės ūkiui mažiau palankių vietovių visuomeninius patogumus8, ypač į jo 8 straipsnio 4 dalį,
kadangi paraiškų gauti EŽŪOGF orientavimo skyriaus pagalbą pateikimo procedūra, Komisijos nustatyta:
-Reglamente (EEB) Nr. 219/789 projektams, skirtiems pagerinti žemės ūkio produktų perdirbimo ir realizavimo sąlygas,
-Reglamente (EEB) Nr. 692/8010 specialioms kolektyvinio drėkinimo programoms Mezzogiorno,
-Reglamente (EEB) Nr. 2467/7911 projektams, skirtiems pagerinti tam tikrų kaimo vietovių infrastruktūrą,
-Reglamente (EEB) Nr. 2468/7912 miškininkystei tam tikrose Bendrijos teritorijoje esančiose Viduržemio jūros valstybių zonose,
-Reglamente (EEB) Nr. 1679/8113 vynuogynų pertvarkymo bendriems projektams,
-Reglamente (EEB) Nr. 289/8214 projektams, skirtiems pagerinti tam tikrų Vokietijos Federacinės Respublikos žemės ūkiui nepalankių rajonų infrastruktūrą,
numato, kad paraiškos būtų pateikiamos trim egzemplioriais minėtų reglamentų A ir B prieduose nurodyta forma;
kadangi, reorganizavus atsakingus departamentus, tam, kad būtų galima ištirti atitinkamus atvejus, pakanka dviejų pilnų kopijų ir trečiosios A priedo kopijos; kadangi atitinkamai turėtų būti pakeista procedūra;
kadangi šiame reglamente numatytos priemonės atitinka Žemės ūkio struktūros nuolatinio komiteto nuomonę;
kadangi finansiniais šių priemonių klausimais buvo tartasi su EŽŪOGF komitetu,
PRIĖMĖ ŠĮ REGLAMENTĄ:
1 straipsnis
Reglamentų (EEB) Nr. 219/78, (EEB) Nr. 2467/79, (EEB) Nr. 2468/79, (EEB) Nr. 692/80, (EEB) Nr. 1679/81 ir (EEB) Nr. 289/82 1 straipsnio 2 dalis yra keičiama taip:
"2. Paraiškos pateikiamos prieduose nurodyta forma. Turi būti pateikiamos dvi pilnos kopijos ir viena papildoma A priedo kopija."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 1982 m. gruodžio 17 d.

Labels: 15
6